**Upute za MR ­­­­kralježnice**

**Priprema pacijenta** za MR kralježnice podrazumijeva da pacijenti dođu u praktičnoj odjeći i obući koju lako mogu skinuti za realizaciju pretrage. Na pretragu obavezno ponijeti :

* Uputnicu od obiteljskog liječnika;
* Nalaz liječnika specijaliste koji traži pretragu;
* Narudžbenicu;
* Laboratorijske nalaze (urea i kreatinin);
* Ranije nalaze ukoliko su vezani za pretragu koja se traži.

 **Što očekivati od pretrage?**

**MR pretrage** izvode se na modernim MR uređajima snage 1,5 i 3 T. Radi se o pretrazi koja podrazumijeva primjenu magnetnog polja za stvaranje slike. MR kralježnice je pregled kojim se daje detaljan slikovni prikaz u dijagnostici bolesti kralježnice.

Pretraga se izvodi u ležećem položaju, cijeli postupak s pripremom pacijenta i snimanjem traje u prosjeku za većinu pretraga 30-ak minuta. Ukoliko postoji potreba, pacijentu se aplicira i kontrastno sredstvo intravenski te se učine i postkontrastni MR prikazi. Liječnik izdaje nalaz u pisanoj formi, isti ili sljedeći dan za bolničke, a u roku nekoliko dana za ambulantne pacijente. Pisani nalaz može se preuzeti na recepciji Kliničkog zavoda za radiologiju svakim radnim danom od **07:30 do 17:00h**.

Pacijent se s pisanim nalazom radiologa javlja na kontrolu kod liječnika koji je preporučio MR pregled.

Ukoliko radiolog preporučuje daljnju radiološku pretragu, isti će taj podatak navesti u svom nalazu.

**Ukoliko u vrijeme pregleda više pacijenata čeka na pretragu u prostorijama Kliničkog zavoda za radiologiju, prednost za ulazak na pregled imaju bolnički pacijenti, djeca, trudnice, rodilje i stariji pacijenti.**